CELEX: 32017R0908
Language: mt
Date: 2017-05-11 00:00:00
Title: Regolament ta' Implimentazzjoni tal-Kummissjoni (UE) 2017/908 tal-11 ta' Mejju 2017 li japprova emenda mhux minuri fl-ispeċifikazzjoni ta' denominazzjoni mniżżla fir-reġistru tad-denominazzjonijiet ta' oriġini protetti u tal-indikazzjonijiet ġeografiċi protetti [Picodon (DOP)]

30.5.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 139/23
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/908
   tal-11 ta' Mejju 2017
   li japprova emenda mhux minuri fl-ispeċifikazzjoni ta' denominazzjoni mniżżla fir-reġistru tad-denominazzjonijiet ta' oriġini protetti u tal-indikazzjonijiet ġeografiċi protetti [Picodon (DOP)]
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (1), u b'mod partikolari l-Artikolu 52(2) tiegħu,
   Billi:
   
               (1)
            
            
               Skont l-ewwel subparagrafu tal-Artikolu 53(1) tar-Regolament (UE) Nru 1151/2012, il-Kummissjoni eżaminat l-applikazzjoni ta' Franza għall-approvazzjoni ta' emenda fl-ispeċifikazzjoni tad-denominazzjoni protetta tal-oriġini “Picodon”, irreġistrata skont ir-Regolament tal-Kummissjoni (KE) Nru 1107/96 (2) kif emendat bir-Regolament tal-Kummissjoni (KE) Nru 1143/2009 (3).
            
         
               (2)
            
            
               Permezz ta' ittra tal-11 ta' Marzu 2016, l-awtoritajiet Franċiżi għarrfu lill-Kummissjoni li perjodu tranżitorju skont l-Artikolu 15(4) tar-Regolament (UE) Nru 1151/2012, li ntemm fil-31 ta' Diċembru 2016, kien ingħata lil żewġ operaturi stabbiliti fit-territorju tagħhom li jissodisfaw il-kundizzjonijiet tal-imsemmi artikolu skont l-Ordni tas-17 ta' Frar 2016 dwar id-denominazzjoni protetta tal-oriġini “Picodon” ippubblikat fis-26 ta' Frar 2016 fil-Journal Officiel de la République française. Matul il-proċedura nazzjonali ta' oġġezzjoni, żewġ operaturi ppreżentaw oġġezzjoni dwar l-obbligu tal-użu ta' ħalib mhux ipproċessat għall-manifattura tal-“Picodon”, u indikaw li ma kinux kapaċi jikkonformaw minnufih ma' din id-dispożizzjoni u li kellhom bżonn perjodu ta' żmien biex jadattaw l-għodda tal-produzzjoni tagħhom. Dawn l-operaturi, li kienu ilhom jikkummerċjalizzaw legalment il-“Picodon” b'mod kontinwu għal mill-anqas ħames snin qabel is-sottomissjoni tal-applikazzjoni, jissodisfaw il-kundizzjonijiet tal-Artikolu 15.4 tar-Regolament (UE) Nru 1151/2012. Għaldaqstant, f'dan il-kuntest, ingħataw perjodu tranżitorju li ntemm fil-31 ta' Diċembru 2016. L-operaturi kkonċernati huma dawn li ġejjin: Fromagerie du Vivarais, Les Pélissons, 07570 Désaignes; Eurial, rue Henri Barbusse, 26400 Crest.
            
         
               (3)
            
            
               Billi l-emenda kkonċernata mhijiex minuri fis-sens tal-Artikolu 53(2) tar-Regolament (UE) Nru 1151/2012, il-Kummissjoni ppubblikat it-talba għal emenda f'Il-Ġurnal Uffiċjali tal-Unjoni Ewropea
                   (4), skont l-Artikolu 50(2)(a) tar-Regolament imsemmi.
            
         
               (4)
            
            
               Il-Kummissjoni ma rċeviet l-ebda dikjarazzjoni ta' oppożizzjoni skont l-Artikolu 51 tar-Regolament (UE) Nru 1151/2012, u għalhekk jenħtieġ li l-emenda tal-ispeċifikazzjoni tiġi approvata,
            
         ADOTTAT DAN IR-REGOLAMENT:
   Artikolu 1
   L-emendi fl-ispeċifikazzjoni ppubblikata f'Il-Ġurnal Uffiċjali tal-Unjoni Ewropea dwar id-denominazzjoni “Picadon” (DOP) huma b'dan approvati.
   Artikolu 2
   Il-protezzjoni mogħtija skont l-Artikolu 1 hi soġġetta għall-perjodu tranżitorju mogħti minn Franza wara l-Ordni tas-17 ta' Frar 2016 dwar id-denominazzjoni protetta tal-oriġini “Picodon” ippubblikata fis-26 ta' Frar 2016 fil-Journal Officiel de la République française skont l-Artikolu 15(4) tar-Regolament (UE) Nru 1151/2012 lill-operaturi li jissodisfaw il-kundizzjonijiet tal-imsemmi artikolu.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-11 ta' Mejju 2017.
      
         
            Għall-Kummissjoni,
         
         
            F'isem il-President,
         
         Phil HOGAN
         
            Membru tal-Kummissjoni
         
      
   
   
      (1)  ĠU L 343, 14.12.2012, p. 1.
   
      (2)  Ir-Regolament tal-Kummissjoni (KE) Nru 1107/96 tat-12 ta' Ġunju 1996 dwar ir-reġistrazzjoni ta' indikazzjonijiet ġeografiċi u denominazzjonijiet ta' oriġini fil-proċedura stabbilita fl-Artikolu 17 tar-Regolament tal-Kunsill (KEE) Nru 2081/92 (ĠU L 148, 21.6.1996, p. 1).
   
      (3)  Ir-Regolament tal-Kummissjoni (KE) Nru 1143/2009 tals-26 ta' Novembru 2009 li japprova emendi mhux minuri fl-ispeċifikazzjoni ta' isem imniżżel fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Picodon de l'Ardèche ou Picodon de la Drôme (DOP)] (ĠU L 312, 27.11.2009, p. 14).
   
      (4)  ĠU C 25, 25.1.2017, p. 5.